stanford-oval/wikipedia huggingface dataset:
แจร์ดัน ชาชีรี
สโมสรอาชีพ > ลิเวอร์พูล

ในวันที่ 13 กรกฎาคม ค.ศ. 2018 ชาชีรีได้ตกลงย้ายจากสโตกซิตีไปร่วมทีมลิเวอร์พูล ด้วยค่าตัว 13.5 ล้านปอนด์ เขาได้รับมอบหมายให้สวมเสื้อหมายเลข 23 แทนแอมแร จัน ที่ย้ายไปอยู่ยูเวนตุส ต่อมา ในวันที่ 29 กรกฎาคม ค.ศ. 2018 อินเตอร์เนชันแนลแชมเปียนส์คัพ ฤดูกาล 2018 ชาชีรีประเดิมสนามให้ลิเวอร์พูลในช่วงปรีซีซั่น และทำประตูด้วยจักรยานอากาศ ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่สนามมิชิแกน 4-1 ต่อมา ในวันที่ 12 สิงหาคม ค.ศ. 2018 ชาชีรีลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-0 ต่อมา ในวันที่ 22 กันยายน ค.ศ. 2018 ชาชีรีลงสนามเป็นตัวจริงนัดแรกในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 3-0
ในวันที่ 27 ตุลาคม ค.ศ. 2018 ชาชีรีทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 4-1 ต่อมา ในวันที่ 11 พฤศจิกายน ค.ศ. 2018 ชาชีรีทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 2-0 ต่อมา ในวันที่ 5 ธันวาคม ค.ศ. 2018 ชาชีรีทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 3-1 ต่อมา ในวันที่ 16 ธันวาคม ค.ศ. 2018 ชาชีรีลงสนามเป็นตัวสำรองแทน นาบี เกอีตา และยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะคู่ปรับตลอดกาล แมนเชสเตอร์ยูไนเต็ด 3-1 ต่อมา ในวันที่ 26 ธันวาคม ค.ศ. 2018 ชาชีรีทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0
ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ ต่อมา ในวันที่ 4 ธันวาคม ค.ศ. 2019 ชาชีรีทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 5-2 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ จบฤดูกาล ชาชีรีช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ในวันที่ 24 กันยายน ค.ศ. 2020 ฟุตบอลลีกคัพ รอบ 3 ชาชีรียิงประตูขึ้นนำด้วยลูกฟรีคิก ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ
ทีมชาติสวิตเซอร์แลนด์ > ทีมชุดใหญ่ > ฟุตบอลโลก 2018

ในเดือนพฤษภาคม ค.ศ. 2018 ทีมชาติสวิตเซอร์แลนด์เรียกตัวชาชีรีติดรายชื่อชุดลุยศึกฟุตบอลโลก 2018 ที่รัสเซีย โดย สวิตเซอร์แลนด์ ได้อยู่กลุ่มอี ร่วมกับ บราซิล, คอสตาริกา และ เซอร์เบีย ต่อมา ในวันที่ 22 มิถุนายน ค.ศ. 2018 ชาชีรีทำประตูแรกในฟุตบอลโลก ในนัดที่ สวิตเซอร์แลนด์ เอาชนะ เซอร์เบีย 2-1 สุดท้าย สวิตเซอร์แลนด์ ผ่านเข้ารอบ 16 ทีมสุดท้าย คว้าอันดับ 2 ของกลุ่มอี ชนะ 1 เสมอ 2 ต่อมา ในวันที่ 3 กรกฎาคม ค.ศ. 2018 ฟุตบอลโลก 2018 รอบ 16 ทีมสุดท้าย สวิตเซอร์แลนด์ พ่ายแพ้ สวีเดน 0-1 ทำให้ สวิตเซอร์แลนด์ ต้องจบเส้นทางฟุตบอลโลก ที่รัสเซีย เพียงเท่านี้
สถิติอาชีพ > สโมสร

| สโมสร | ฤดูกาล | ลีก> Division | ลีก> ลงเล่น | ลีก> ประตู | ฟุตบอลถ้วย> ลงเล่น | ฟุตบอลถ้วย> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่นๆ> ลงเล่น | อื่นๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| FC Basel II | 2007–08 | Swiss 1. Liga | 2 | 0 | — | — | — | — | — | — | — | — | 2 | 0 |
| FC Basel II | 2008–09 | Swiss 1. Liga | 17 | 8 | — | — | — | — | — | — | — | — | 17 | 8 |
| FC Basel II | รวม | รวม | 19 | 8 | — | — | — | — | — | — | — | — | 19 | 8 |
| บาเซิล | 2009–10 | Swiss Super League | 32 | 4 | 5 | 1 | — | — | 10 | 2 | — | — | 47 | 7 |
| บาเซิล | 2010–11 | Swiss Super League | 29 | 5 | 2 | 0 | — | — | 11 | 2 | — | — | 42 | 7 |
| บาเซิล | 2011–12 | Swiss Super League | 31 | 9 | 4 | 0 | — | — | 6 | 0 | — | — | 41 | 9 |
| บาเซิล | รวม | รวม | 92 | 18 | 11 | 1 | — | — | 27 | 4 | — | — | 130 | 23 |
| ไบเอิร์นมิวนิก | 2012–13 | บุนเดิสลีกา | 26 | 4 | 5 | 3 | — | — | 7 | 1 | 1 | 0 | 39 | 8 |
| ไบเอิร์นมิวนิก | 2013–14 | บุนเดิสลีกา | 17 | 6 | 3 | 1 | — | — | 4 | 0 | 3 | 0 | 27 | 7 |
| ไบเอิร์นมิวนิก | 2014–15 | บุนเดิสลีกา | 9 | 1 | 1 | 0 | — | — | 4 | 1 | 1 | 0 | 15 | 2 |
| ไบเอิร์นมิวนิก | รวม | รวม | 52 | 11 | 9 | 4 | — | — | 15 | 2 | 5 | 0 | 81 | 17 |
| อินแตร์นาซีโอนาเล | 2014–15 | เซเรียอา | 15 | 1 | 2 | 1 | — | — | 3 | 1 | — | — | 20 | 3 |
| สโตกซิตี | 2015–16 | พรีเมียร์ลีก | 27 | 3 | 1 | 0 | 4 | 0 | — | — | — | — | 32 | 3 |
| สโตกซิตี | 2016–17 | พรีเมียร์ลีก | 21 | 4 | 1 | 0 | 0 | 0 | — | — | — | — | 22 | 4 |
| สโตกซิตี | 2017–18 | พรีเมียร์ลีก | 36 | 8 | 1 | 0 | 1 | 0 | — | — | — | — | 38 | 8 |
| สโตกซิตี | รวม | รวม | 84 | 15 | 3 | 0 | 5 | 0 | — | — | — | — | 92 | 15 |
| ลิเวอร์พูล | 2018–19 | พรีเมียร์ลีก | 24 | 6 | 1 | 0 | 1 | 0 | 4 | 0 | — | — | 30 | 6 |
| ลิเวอร์พูล | 2019–20 | พรีเมียร์ลีก | 7 | 1 | 0 | 0 | 0 | 0 | 1 | 0 | 3 | 0 | 11 | 1 |
| ลิเวอร์พูล | 2020–21 | พรีเมียร์ลีก | 14 | 0 | 2 | 0 | 1 | 1 | 5 | 0 | 0 | 0 | 22 | 1 |
| ลิเวอร์พูล | รวม | รวม | 45 | 7 | 3 | 0 | 2 | 1 | 10 | 0 | 3 | 0 | 63 | 8 |
| รวมทั้งหมด | รวมทั้งหมด | รวมทั้งหมด | 307 | 60 | 28 | 6 | 7 | 1 | 55 | 7 | 8 | 0 | 405 | 74 |
1 2  Appearances in UEFA Europa League
↑  Ten appearances and two goals in UEFA Champions League, one appearance in UEFA Europa League
1 2 3 4 5 6  Appearance(s) in UEFA Champions League
1 2  Appearance in DFL-Supercup
↑  Three appearances in UEFA Champions League, one in UEFA Super Cup
↑  One appearance in DFL-Supercup, two in FIFA Club World Cup
↑  One appearance in FA Community Shield, two in FIFA Club World Cup
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
สวิตเซอร์แลนด์: 
| สวิตเซอร์แลนด์ | 2010 | 9 | 1 |
| สวิตเซอร์แลนด์ | 2011 | 8 | 3 |
| สวิตเซอร์แลนด์ | 2012 | 7 | 3 |
| สวิตเซอร์แลนด์ | 2013 | 6 | 1 |
| สวิตเซอร์แลนด์ | 2014 | 12 | 7 |
| สวิตเซอร์แลนด์ | 2015 | 9 | 2 |
| สวิตเซอร์แลนด์ | 2016 | 8 | 1 |
| สวิตเซอร์แลนด์ | 2017 | 9 | 2 |
| สวิตเซอร์แลนด์ | 2018 | 12 | 2 |
| สวิตเซอร์แลนด์ | 2019 | 2 | 0 |
| สวิตเซอร์แลนด์ | 2020 | 4 | 0 |
| สวิตเซอร์แลนด์ | 2021 | 10 | 4 |
| รวม | รวม | 96 | 26 |
เกียรติประวัติ > สโมสร

บาเซิล
สวิสซูเปอร์ลีก: 2009–10, 2010–11, 2011–12
สวิสคัพ: 2009–10, 2011–12
ไบเอิร์นมิวนิก
บุนเดิสลีกา: 2012–13, 2013–14
เดเอ็ฟเบ-โพคาล: 2012–13, 2013–14
เดเอ็ฟเอ็ล-ซูเพอร์คัพ: 2012
ยูฟ่าแชมเปียนส์ลีก: 2012–13
ยูฟ่าซูเปอร์คัพ: 2013
ฟุตบอลชิงแชมป์สโมสรโลก: 2013
ลิเวอร์พูล
พรีเมียร์ลีก: 2019–20
ยูฟ่าแชมเปียนส์ลีก: 2018–19
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
เกียรติประวัติ > รางวัลส่วนตัว

Swiss Golden Player Award "SFAP Golden Player": 2012
Swiss Golden Player Award "Best Young Player": 2012
DFB-Pokal top goalscorer: 2012–13
DFB-Pokal top assist provider: 2012–13
UEFA Euro 2016 Goal of the Tournament
แหล่งข้อมูลอื่น

เว็บไซต์ทางการ (เยอรมัน)
สถิติของ แจร์ดัน ชาชีรี ที่ Soccerbase
ข้อมูลของ แจร์ดัน ชาชีรี ที่ ซ็อกเกอร์เวย์
| ด ค กทีมยอดเยี่ยมยูฟ่าเนชันส์ลีก 2019 รอบสุดท้าย |
| --- | --- |
ผู้รักษาประตู:   จอร์แดน พิกฟอร์ด 
กองหลัง:   เดลีย์ บลินด์   เฟอร์จิล ฟัน ไดก์   รูแบน ดียัช   แนลซัน ซึเมดู 
กองกลาง:   แฟร็งกี เดอ โยง   จอร์จีนีโย ไวนัลดึม   บรูนู ฟือร์นังดึช 
กองหน้า:   คริสเตียโน โรนัลโด   บือร์นาร์ดู ซิลวา   แจร์ดัน ชาชีรี
ข้อตกลงฏออิฟ

ข้อตกลงฏออิฟ (อังกฤษ: Taif Agreement; อาหรับ: اتفاقية الطائف / ittifāqiyat al-Ṭā’if) ชื่ออื่นว่า ข้อตกลงประนีประนอมห่งชาติ (National Reconciliation Accord) หรือ เอกสารข้อตกลงแห่งชาติ (Document of National Accord) เป็นข้อตกลงที่ได้บรรลุเพื่อวาง "รากฐานการยุติสงครามกลางเมืองและกลับสู่ภาวะปกติทางการเมืองในเลบานอน" ข้อตกลงนี้เจรจากันในเมืองฏออิฟ ประเทศซาอุดีอาระเบีย ด้วยความมุ่งหมายที่จะยุติสงครามกลางเมืองเลบานอนซึ่งดำเนินมาหลายทศวรรษ และที่จะยืนยันซ้ำถึงอำนาจของเลบานอนในเขตเลบานอนใต้ (ซึ่งขณะนั้นมีกองทัพเลบานอนใต้ปกครอง และมีกองทหารของอิสราเอลคอยหนุน) ข้อตกลงนี้ลงนามกันเมื่อวันที่ 22 ตุลาคม ค.ศ. 1989 และรัฐสภาเลบานอนให้สัตยาบันในวันที่ 5 พฤศจิกายน ค.ศ. 1989 และแม้ข้อตกลงจะกำหนดกรอบเวลาให้ถอนกองทัพซีเรียออกไปภายในสองปี แต่กว่าจะมีการถอนกองทัพอย่างแท้จริงก็ใน ค.ศ. 2005
การปฏิรูปการเมือง

ข้อตกลงนี้ระบุถึงการแก้ไขเพิ่มเติมรัฐธรรมนูญหลายประการ ซึ่งมีผลใช้บังคับหลังจากที่ประธานาธิบดีฮราวี (Hrawi) ลงนามในเดือนกันยายน ค.ศ. 1990 และก่อให้เกิดความเปลี่ยนแปลงที่สำคัญ เป็นต้นว่า
อัตราส่วนของคริสตชนต่อชาวมุสลิมในรัฐสภาลดลงจาก 6:5 เป็น 1:1
ระยะเวลาดำรงตำแหน่งของประธานรัฐสภาเพิ่มจากหนึ่งปีเป็นสี่ปี
มาตรา 17 ของรัฐธรรมนูญ ได้รับการแก้ไขเพิ่มเติมจาก "อำนาจบริหารเป็นของประธานาธิบดีแห่งสาธารณรัฐ ผู้ใช้อำนาจนั้นโดยมีรัฐมนตรีของตนคอยช่วยเหลือ" เป็น "อำนาจบริหารเป็นของคณะรัฐมนตรี ผู้ใช้อำนาจนั้นตามบทบัญญัติของรัฐธรรมนูญนี้"
มีการลดทอนอำนาจประธานาธิบดีลงระดับหนึ่ง เช่น
กำหนดให้ต้องปรึกษารัฐสภาก่อนเสนอชื่อนายกรัฐมนตรี
ห้ามแต่งตั้งหรือถอดถอนรัฐมนตรีโดยพลการ (ต้องได้รับความเห็นชอบจากคณะรัฐมนตรีก่อน)
กำหนดให้เสนอร่างกฎหมายต่อคณะรัฐมนตรีพิจารณาก่อนส่งให้รัฐสภาต่อ จากเดิมที่ส่งให้รัฐสภาได้โดยตรง
การเสนอชื่อหรือถอดถอนเจ้าหน้าที่ของรัฐเป็นหน้าที่ของคณะรัฐมนตรีแทน แต่ในความเป็นจริงแล้ว ข้อนี้ไม่มีผลต่อการดำเนินชีวิตในทางการเมืองมากนัก เพราะปกติรัฐมนตรีจะเสนอชื่อข้าราชการให้คณะรัฐมนตรีพิจารณาเห็นชอบ ก่อนจะส่งให้ประธานาธิบดีแต่งตั้งอีกชั้นหนึ่งอยู่แล้ว
ไมเตรยี

ไมเตรยึ (สันสกฤต: मैत्रेयी; maitreyī; "ผู้เปี่ยมปัญญา") เป็นนักปรัชญาฮินดูผู้มีชีวิตอยู่ระหว่างยุคพระเวทตอนปลายในอินเดียโบราณ ปรากฏชื่อของไมเตรยีใน พฤหทารัณยกอุปนิษัท ว่าเป็นหนึ่งในสองภรรยาของยัญนวัลกยา เข้าใจว่าเธอมีชีวิตอยู่ในช่วง 800 ปีก่อนคิสต์กาล ในขณะที่ในมหากาพย์ มหาภารตะ และ คฤหยสูตร ระบุว่าไมเตรยีเป็นนักปรัชญาอัทไวตะซึ่งเป็นพรหมจารีย์ นอกจากนี้ยังปรากฏชื่อเธอในวรรณกรรมสันสกฤตว่าเป็น พรหมวทินี ในปัจจุบันเธอได้รับการยอมรับเป็นสัญลักษณ์ของสตรีที่มีปัญญามาก
ใน พฤหทารัณยกอุปนิษัท ระบุว่าไมเตรยีเป็นภรรยาผู้ทรงภูมิของยัญนวัลกยา ส่วนภรรยาอีกคนคือ กัตยยานี (Katyayani) เป็นแม่บ้าน ใน ฤคเวท มีบทสวดราวสิบบทที่เกี่ยวข้องกับไมเตรยี ใน พฤหทารัณยกอุปนิษัท มีบทสนทนาตอนหนึ่งระหว่างเธอกับสามีเกี่ยวกับแนวคิดเรื่องอาตมัน ซึ่งเป็นที่รู้จักในชื่อ บทสนทนาไมเตรยี-ยัญวัลกยา (Maitreyi-Yajnavalkya dialogue) ระบุว่าความรักขับเคลื่อนโดยจิตวิญญาณของบุคคล, พูดคุยเรื่องธรรมชาติของอาตมันและพรหมัน ไปจนถึงความเป็นหนึ่งเดียวกัน อันเป็นแนวคิดหลักกลางของปรัชญาสายอัทไวตา บทสนทนาดังกล่าวปรากฏในคัมภีร์ฮินดูจำนวนหนึ่ง ชิ้นเก่าแก่ที่สุดอยู่ในตอน 2.4 และ 4.5 ของ พฤหทารัณยกอุปนิษัท หนึ่งในอุปนิษัทที่สำคัญและเก่าแก่ที่สถด อายุราว 700 ปีก่อนคริสตกาล นอกจากนี้ยังปรากฏในคัมภีร์ของสายมัธยันทินาศักตะ และ กานวาศักตะ ถึงแม้ทั้งคู่จะมีลักษณะทางวรรณกรรมที่ต่างอย่างสิ้นเชิง แต่ยังคงมีแนวคิดทางปรัชญาเช่นเดิมอยู่
แหล่งข้อมูอื่น

Maitreyi-Yajnavalkya Dialogue, 1st set Brihadaranyaka Upanishad 2.4, Max Muller (Translator)
Maitreyi-Yajnavalkya Dialogue, 2nd set Brihadaranyaka Upanishad 4.5, Max Muller (Translator)
The conversation of Yajnavalkya and Maitreyi on the absolute self, 1st set, Swami Krishnananda (Translator)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2 
ประจำชาติ:  ฝรั่งเศส 2  BnF data 2  สหรัฐ 
อื่น ๆ:  IdRef
แฮออร์ฮีย์ ซูดากอว์

นักฟุตบอลชาวยูเครน
| 0 | 1 | 2 | 3 |
| --- | --- | --- | --- |
 ซูดากอว์กับชัคตาร์ดอแนตสก์ใน ค.ศ. 2022
ข้อมูลส่วนตัว
ชื่อเต็ม:  แฮออร์ฮีย์ วิกตอรอวึช ซูดากอว์
วันเกิด:   (2002-09-01) 1 กันยายน ค.ศ. 2002 (22 ปี)
สถานที่เกิด:  เบรียนกา ยูเครน
ส่วนสูง:  1.77 เมตร (5 ฟุต 10 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  ชัคตาร์ดอแนตสก์
หมายเลข:  10
สโมสรเยาวชน
2013–2014:  ซอกิลเบรียนกา
2014–2017:  แมตาลิสต์คาร์กิว
2017–2020:  ชัคตาร์ดอแนตสก์
สโมสรอาชีพ*
| ปี |  ทีม |  ลงเล่น |  (ประตู) |
| 2020– |  ชัคตาร์ดอแนตสก์ |  72 |  (16) |
ทีมชาติ‡
| 2018–2019 |  ยูเครน อายุไม่เกิน 17 ปี |  6 |  (4) |
| 2020– |  ยูเครน อายุไม่เกิน 21 ปี |  20 |  (6) |
| 2021– |  ยูเครน |  17 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 พฤษภาคม 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11 มิถุนายน 2024
แฮออร์ฮีย์ วิกตอรอวึช ซูดากอว์ (ยูเครน: Гео́ргій Ві́кторович Судако́в; เกิดเมื่อวันที่ 1 กันยายน ค.ศ. 2002) เป็นนักฟุตบอลอาชีพชาวยูเครน เล่นในตำแหน่งบกองกลางให้แก่ชัคตาร์ดอแนตสก์ สโมสรจากยูเครนเนียนพรีเมียร์ลีก และทีมชาติยูเครน
สโมสร

ซูดากอว์เป็นผลผลิตจากโรงเรียนกีฬาต่าง ๆ ซึ่งใน ค.ศ. 2017 เข้าร่วมสถาบันชัคตาร์ดอแนตสก์ในยูเครนเนียนพรีเมียร์ลีก ใน ค.ศ. 2020
ซูดากอว์เล่นในยูเครนเนียนพรีเมียร์ลีกสำรอง และลงเล่นให้กับชัคตาร์ดอแนตสก์เป็นครั้งแรกในยูฟ่าแชมเปียนส์ลีก ฤดูกาล 2020–21 ในเกมเยือนที่เอาชนะเรอัลมาดริดในวันที่ 21 ตุลาคม 2020
ในวันที่ 13 กุมภาพันธ์ ค.ศ. 2022 ซูดากอว์และมือคัยลอ มูดรึก ต่อสัญญากับชัคตาร์ดอแนตสก์ออกไปจนถึง 31 ธันวาคม ค.ศ. 2026 ในวันที่ 25 ตุลาคม  ค.ศ. 2023 เขาทำประตูในแชมเปียนส์ลีกได้เป็นประตูแรกในเกมเยือนที่แพ้บาร์เซโลนาไป 2–1 ในวันที่ 1 กุมภาพันธ์  ค.ศ. 2024 ชัคตาร์ประกาศว่าซูดากอว์ต่อสัญญากับสโมสรไปจนถึงวันที่ 31 ธันวาคม ค.ศ. 2028 ต่อมาในปีนั้น ในวันที่ 11 พฤษภาคม เขาทำประตูจากลูกโทษได้ในเกมที่เอาชนะทีมอันดับที่สองของตารางดือนามอกือยิวไป 1–0 ทำให้ทีมของเขาจบในอันดับที่ 15 ของตารางอย่างแน่นอนในฤดูกาล 2023–24
ทีมชาติ

ซูดากอว์ลงเล่นให้ทีมชาติยูเครนชุดใหญ่เป็นครั้งแรก ในวันที่ 23 พฤษภาคม ค.ศ. 2021 ในเกมกระชับมิตรกับบาห์เรน
สถิติ > สโมสร

| สโมสร | ฤดูกาล | ลีก> ดิวิชัน | ลีก> นัด | ลีก> ประตู | ยูเครนเนียนคัพ> นัด | ยูเครนเนียนคัพ> ประตู | ยุโรป> นัด | ยุโรป> ประตู | อื่น ๆ> นัด | อื่น ๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ชัคตาร์ดอแนตสก์ | 2020–21 | ยูเครนเนียนพรีเมียร์ลีก | 10 | 1 | 1 | 0 | 3 | 0 | 0 | 0 | 14 | 1 |
| ชัคตาร์ดอแนตสก์ | 2021–22 | ยูเครนเนียนพรีเมียร์ลีก | 10 | 4 | 1 | 0 | 3 | 0 | 0 | 0 | 14 | 4 |
| ชัคตาร์ดอแนตสก์ | 2022–23 | ยูเครนเนียนพรีเมียร์ลีก | 29 | 5 | — | — | 10 | 0 | — | — | 39 | 5 |
| ชัคตาร์ดอแนตสก์ | 2023–24 | ยูเครนเนียนพรีเมียร์ลีก | 23 | 6 | 3 | 2 | 8 | 2 | — | — | 34 | 10 |
| รวมทังหมด | รวมทังหมด | รวมทังหมด | 72 | 16 | 5 | 2 | 24 | 2 | 0 | 0 | 101 | 20 |
↑  ลงเล่น 1 นัดในยูฟ่าแชมเปียนส์ลีก และ 2 นัดในยูฟ่ายูโรปาลีก
↑  จำนวนนัดที่ลงเล่นในยูฟ่าแชมเปียนส์ลีก
↑  ลงเล่น 6 นัดในยูฟ่าแชมเปียนส์ลีก และ 4 นัดในยูฟ่ายูโรปาลีก
↑  ลงเล่น 6 นัด ทำได้ 1 ประตูในยูฟ่าแชมเปียนส์ลีก และลงเล่น 2 นัด ทำได้ 1 ประตูในยูฟ่ายูโรปาลีก
สถิติ > ทีมชาติ

| ทีมชาติ | ปี | นัด | ประตู |
| --- | --- | --- | --- |
| ยูเครน | 2021 | 3 | 0 |
| ยูเครน | 2023 | 9 | 1 |
| ยูเครน | 2024 | 5 | 1 |
| รวม | รวม | 17 | 2 |
| ลำดับ | วันที่ | สนาม | คู่แข่ง | คะแนน | ผลการแข่งขัน | การแข่งขัน |
| --- | --- | --- | --- | --- | --- | --- |
| 1. | 14 ตุลาคม ค.ศ. 2023 | สนามกีฬาแล็ตนา ปราก เช็กเกีย |  มาซิโดเนียเหนือ | 1–0 | 2–0 | ฟุตบอลชิงแชมป์แห่งชาติยุโรป 2024 รอบคัดเลือก |
| 2. | 11 มิถุนายน ค.ศ. 2024 | สนามกีฬาซิมบรู คีชีเนา มอลโดวา |  มอลโดวา | 4–0 | 4–0 | เกมกระชับมิตร |
เกียรติประวัติ

ชัคตาร์ดอแนตสก์
ยูเครนเนียนพรีเมียร์ลีก: 2022–23, 2023–24
รางวัลส่วนตัว
ยูเครนเนียนพรีเมียร์ลีก ผู้เล่นเยาวชนแห่งปี: 2019–20
ผู้เล่นที่ทำประตูสูงสุดในรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2023 (3 ประตู)
ชัคตาร์ดอแนตสก์ ผู้เล่นแห่งปี: 2023
Golden talent of Ukraine: 2023 (อายุไม่เกิน 21 ปี)
แหล่งข้อมูลอื่น

ข้อมูลของ แฮออร์ฮีย์ ซูดากอว์ ที่ ซ็อกเกอร์เวย์
แฮออร์ฮีย์ ซูดากอว์ ที่ National-Football-Teams.com
| ด ค กรายชื่อนักกีฬาทีมชาติยูเครน – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 บุชชัน  2 กอนอเปลีย  3 สวาตอก  4 ตาลอเวียรอว์  5 ซือดอร์ชุก  6 สแตปาแนนกอ  7 ยาร์มอแลนกอ (กัปตัน)  8 มาลีนอว์สกึย  9 ยาแรมชุก  10 มูดรึก  11 ดอว์บึก  12 ตรูบิน  13 ซาบาร์นึย  14 ซูดากอว์  15 ซือฮันกอว์  16 มือกอแลนกอ  17 ซินแชนกอ  18 บรัฌกอ  19 ชาปาแรนกอ  20 ซุบกอว์  21 บอนดาร์  22 มัตวีแยนกอ  23 ลูนิน  24 ตึมชึก  25 วานัต  26 มือคัยลีแชนกอ  ผู้ฝึกสอน: แรบรอว์  |  1 บุชชัน  2 กอนอเปลีย  3 สวาตอก  4 ตาลอเวียรอว์  5 ซือดอร์ชุก  6 สแตปาแนนกอ  7 ยาร์มอแลนกอ (กัปตัน)  8 มาลีนอว์สกึย  9 ยาแรมชุก  10 มูดรึก  11 ดอว์บึก  12 ตรูบิน  13 ซาบาร์นึย  14 ซูดากอว์  15 ซือฮันกอว์  16 มือกอแลนกอ  17 ซินแชนกอ  18 บรัฌกอ  19 ชาปาแรนกอ  20 ซุบกอว์  21 บอนดาร์  22 มัตวีแยนกอ  23 ลูนิน  24 ตึมชึก  25 วานัต  26 มือคัยลีแชนกอ  ผู้ฝึกสอน: แรบรอว์  |  |
สินสอด (ให้แก่ฝ่ายชาย)

สินสอด (อังกฤษ: dowry; สันสกฤต: dahej; ละติน: dos) เป็นเงิน สินค้าหรือทรัพย์ที่หญิงมอบให้แก่สามีของตนในการแต่งงาน ซึ่งตรงกันข้ามกับการมอบสินสอดอันเป็นการที่ชายมอบทรัพย์ให้แก่ภรรยาของตน ในวัฒนธรรมเดียวกันอาจมีทั้งการมอบสินสอดที่มอบให้แก่สามีและมอบให้แก่ภรรยาไปพร้อมกัน สินสอดเป็นประเพณีโบราณ และอาจมีมาก่อนการบันทึกใด ๆ เป็นเวลานานแล้ว
ประวัติศาสตร์

แต่เดิม วัตถุประสงค์ของสินสอดคือการจัดหา "เงินแรกเริ่ม" หรืออสังหาริมทรัพย์สำหรับการสร้างครอบครัวใหม่ เพื่อช่วยให้สามีทำหน้าที่เลี้ยงดูและปกป้องครอบครัวของตน ตลอดจนถึงการให้ความช่วยเหลือแก่ภรรยาและบุตรในกรณีที่ผู้นั้นกำลังจะเสียชีวิต ดังนั้น สามีจึงมีทรัพยสิทธิ์เหนือสินสอดของภรรยา นอกเหนือจากนั้น ภรรยายังอาจสมทบกับสินสมรสของเธอเอง ซึ่งทำให้ทรัพย์ดังกล่าวไม่รวมอยู่ในสินสอด และจึงเป็นทรัพย์ของเธอเพียงผู้เดียว ทรัพย์ประเภทนี้เป็นทรัพย์ "นอกเหนือจากสินสอด" (กรีก: parapherna) และเป็นที่รู้จักกันว่า "สินส่วนตัวของภรรยา" หรือ "สินอันไม่ประกอบขึ้นเป็นสินสอด"
ในบันทึกที่เก่าแก่ที่สุดเท่าที่เคยค้นพบ เช่น ประมวลกฎหมายฮัมมูราบี สินสอดก็ได้รับการอธิบายว่าเป็นประเพณีที่มีมาก่อนหน้านี้แล้ว ระเบียบของประเพณีดังกล่าวรวมไปถึง: ภรรยาจะได้สิทธิ์เหนือสินสอดเดิมของตนภายหลังการเสียชีวิตของสามีอันเป็นสิทธิ์ในมรดกของสามี สินสอดดังกล่าวจะสามารถสืบมรดกตามกฎหมายให้แก่บุตรของนางเท่านั้น ไม่ใช่บุตรของสามีหรือบุตรที่เกิดจากหญิงอื่น และภรรยาจะไม่มีสิทธิ์รับมรดกหากบิดาของนางจัดหาสินสอดให้ในการแต่งงาน หากสตรีผู้นั้นเสียชีวิตโดยไม่มีบุตร ฝ่ายสามีจะต้องคืนทรัพย์สินสอดคืน แต่สามารถหักลบกับมูลค่าของสินสอดที่มอบให้ฝ่ายหญิงได้ แต่โดยปกติแล้ว สินสอดที่มอบให้ฝ่ายชายมักจะมีปริมาณมากกว่า
วงศ์วานอิสราเอล

สัญลักษณ์ 12 ชนเผ่าของอิสราเอล ซึ่งสลักไว้บนกำแพงเมืองกรุงเยรูซาเลม
วงศ์วานอิสราเอล (อังกฤษ: Israelites; ฮีบรู: בני ישראל, Bnai Yisraʾel; แอราเมอิก: ܒܢܝ ܐܝܣܪܐܝܠ; กรีก: Δώδεκα φυλές του Ισραήλ; อาหรับ: بنى اسرائيل) แปลว่าลูกหลานของอิสราเอล จึงหมายถึงประชาชนที่อาศัยในบริเวณดินแดนคานาอันในตะวันออกใกล้ สมัยโบราณราวศตวรรษที่ 15-16 ก่อนคริสตกาล ซึ่งเชื่อว่าสืบเชื้อสายมาจากอับราฮัม ต่อมาเป็นชาวยิวซึ่งอาศัยในแคว้นยูเดียและชาวสะมาเรียในแคว้นสะมาเรีย ในคัมภีร์อัลกุรอานเรียกว่า บะนีอิสรออีล
วงศ์วานอิสราเอล ที่หมายถึงชนเผ่าที่สืบเชื้อสายมาจากยาโคบ (มีฉายาว่าอิสราเอล) มีทั้งหมด 12 ชนเผ่า ซึ่งประชากรที่อยู่ในชนเผ่าดังต่อไปนี้ถือเป็นประชากรของอาณาจักรอิสราเอล
เผ่ารูเบน
เผ่าสิเมโอน
เผ่าเลวี
เผ่ายูดาห์
เผ่าดาน
เผ่านัฟทาลี
เผ่ากาด
เผ่าอาเชอร์
เผ่าอิสสาคาร์
เผ่าเศบูลุน
เผ่าโยเซฟ ประกอบด้วย เผ่าเอฟราอิมและเผ่ามนัสเสห์
เผ่าเบนยามิน
ภายหลังสมัยที่ถูกอาณาจักรบาบิโลนมากวาดต้อนไปเป็นเชลย วงศ์วานอิสราเอล ได้กลับมารวมตัวกันอีกครั้ง ซึ่งประชากรที่เหลือรอดมาได้เรียกว่าชาวยิว ซึ่งก่อตั้งเป็นอาณาจักรยูดาห์ เหตุการณ์นี้ปรากฏชัดเจนในหนังสือเอสเธอร์ ซึ่งมี 4 ชนเผ่า ได้แก่
เผ่ายูดาห์
เผ่าสิเมโอน
เผ่าเบนยามิน (บางส่วน)
เผ่าเลวี (บางส่วน)
ส่วนวงศ์วานอิสราเอลในเผ่าโยเซฟ เผ่าเบนยามินและ เผ่าเลวี (บางส่วน) ได้อาศัยอยู่ในแคว้นสะมาเรียจึงถูกเรียกว่าชาวสะมาเรีย แทนชื่อเดิมว่าวงศ์วานอิสราเอล
ท่าอากาศยานนานาชาตินิโคเซีย

ท่าอากาศยานนานาชาตินิโคเซีย (กรีก: Διεθνές Αεροδρόμιο Λευκωσίας, ตุรกี: Lefkoşa Uluslararası Havaalanı, อังกฤษ: Nicosia International Airport) เป็นท่าอากาศยานที่ถูกทิ้งร้างตั้งอยู่ราว 8.2 km (5.1 mi) ทางตะวันตกของนิโคเซียเมืองหลวงของประเทศไซปรัส ในย่านลากาทาเมีย ในอดีตเคยเป็นท่าอากาศยานหลักของเกาะไซปรัส แต่การใช้งานเชิงพาณิชย์ของท่าอากาศยานถูกระงับตั้งแต่ตุรกีบุกเข้าไซปรัสในปี 1974 ปัจจุบันท่าอากาศยานใช้งานหลัก ๆ โดยกองกำลังพิทักษ์สันติภาพของสหประชาชาติในไซปรัส
ท่าอากาศยานสร้างขึ้ในทศวรรษ 1930s เพื่อเป็นสถานีของกองทัพอากาศอังกฤษในชื่อ อารืเอเอฟนิโคเซัย จนกระทั่งปี 1974 จนถึงปัจจุบัน เจ้าของของท่าอากาศยานคือกระทรวงกลาโหมของอังกฤษ ในปี 1948 สายการบินพาณิชย์ที่บินเข้าออกจากท่าอากาศยานเป็นประจำคือ มิแซร์, บีโอเอซี, สายการบินไซปรัส และ เอ็มอีเอ และมีการเปิดตัวอาคารผู้โดยสารใหม่ขึ้นแทนหลังเดิมในปี 1968 ส่วนอาคารหลังเดิมยังคงถูกใช้งานบางส่วน
ในวันที่ 20 กรกฎาคม 1974 ตุรกีบุกไซปรัส และวางระเบิดโจมตีท่าอากาศยานบางส่วน และสิ้นสุดลงด้วยการยึดท่าอากาศยานเป็นของกองกำลังสหประชาชาติ ชุมชนชาวไซปรัสเริ่มมีการพูดคุยถึงความเป็นไปได้ในการเปิดใช้งานท่าอากาศยานอีกครั้งในปี 1975 อย่างไรก็ตามแผนการดังกล่าวล้มเหลว
เที่ยวบินพาณิชย์เที่ยวบินสุดท้ายออกจากท่าอากาศยานนิโคเซีย และงจอดที่ลอนดอนในปี 1977 ภายใต้การดูแลของสหประชาชาติ ที่ซึ่งเครื่องบินสามลำของสายการบินไซปรัสซึ่งถูกจอดทิ้งไว้ตั้งแต่ปี 1974 ถูกเรียกคืนโดยทีมวิศวกรของสายการบินบริติช
ในปัจจุบัน เกาะไซปรัสมีท่าอากาศยานหลักทดแทนนิโคเซีย โดยประเทศไซปรัสมีท่าอากาศยานลาร์นากาซึ่งเปิดให้บริการในปี 1975 กับท่าอากาศยานพาโฟสซึ่งเปิดให้บริการในปี 1983 และประเทศไซปรัสเหนือมีท่าอากาศยานเอร์กานซึ่งเปิดให้บริการในปี 2004
แหล่งข้อมูอื่น

วิกิมีเดียคอมมอนส์มีสื่อเกี่ยวกับ Nicosia International Airport
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สหรัฐ
แอร์-360 แนปตูน

ขีปนาวุธต่อต้านเรือ (ยูเครน)
|  Р-360 «Нептун» แอร์-360 แนปตูน  |
| --- | --- |
ขีปนาวุธแอร์-360 แนปตูน ที่งานแสดงสินค้านานาชาติ Arms and Security 2015
ชนิด: ขีปนาวุธต่อต้านเรือ ขีปนาวุธร่อน
แหล่งกำเนิด:  ยูเครน
บทบาท
ประจำการ: พ.ศ. 2564–ปัจจุบัน
ผู้ใช้งาน:  กองทัพเรือยูเครน
สงคราม: สงครามรัสเซีย–ยูเครน
ประวัติการผลิต
ผู้ออกแบบ: สำนักออกแบบลุซ (Державне Київське конструкторське бюро «Луч»)
ข้อมูลจำเพาะ
มวล: 870 กิโลกรัม (1,920 ปอนด์)
น้ำหนักหัวรบ: 150 กิโลกรัม (330 ปอนด์)

พิสัยปฏิบัติการ: 300 กิโลเมตร (190 ไมล์)
ความเร็ว: ต่ำกว่าความเร็วของเสียง
แอร์-360 แนปตูน (ยูเครน: Р-360 «Нептун», อักษรโรมัน: R-360 "Neptun"; อังกฤษ: R-360 Neptune) เป็นขีปนาวุธต่อต้านเรือ ซึ่งพัฒนาโดยรัฐวิสาหกิจสำนักออกแบบรัฐคีฟ (ลุซ) (Державне підприємство Державне Київське конструкторське бюро «Луч») ของประเทศยูเครน
การออกแบบขีปนาวุธแนปตูน มีพื้นฐานมาจากขีปนาวุธต่อต้านเรือ Kh-35 (รัสเซีย: Х-35, เนโท: AS-20 'Kayak') ของสหภาพโซเวียต ซึ่งมีการปรับปรุงระยะยิงและอุปกรณ์อิเล็กทรอนิกส์อย่างมาก ระบบการยิงขีปนาวุธนี้ได้รับการออกแบบมาเพื่อปราบเรือผิวน้ำและเรือขนส่งที่มีระวางขับน้ำมากถึง 5,000 ตัน โดยสามารถปฏิบัติการทั้งในรูปขบวนรถหรือแยกอิสระ
กองทัพเรือยูเครนได้ประจำการระบบยิงขีปนาวุธแนปตูนตั้งแต่เดือนมีนาคม พ.ศ. 2564
การพัฒนา

ขีปนาวุธดังกล่าวถูกเปิดตัวครั้งแรกในงานนิทรรศการนานาชาติ Arms and Security ในปี พ.ศ. 2558 ที่กรุงเคียฟ
จากแหล่งข้อมูลที่เปิดเผย ระบุว่าการทดสอบการร่อนของขีปนาวุธเกิดขึ้นครั้งแรกในไตรมาสที่สองของปี พ.ศ. 2559 การผลิตระบบขีปนาวุธขั้นสูงเกิดขึ้นโดยความร่วมมือกับบริษัทยูเครนต่าง ๆ รวมถึง บริษัทร่วมทุนของรัฐ อาร์แตม (ДАХК «Артем»), บริษัทผลิตเครื่องบินของรัฐคาร์กิว (Харківський авіаційний завод), บริษัทร่วมทุน มอตอร์ ซิช (Мотор Січ) (เครื่องยนต์เทอร์โบแฟน MS-400), รัฐวิสาหกิจโรงงานผลิตเครื่องจักรภาคใต้ ปิวแดนมัช (Південмаш, ВО ПМЗ), บริษัทของรัฐลวิว ลอร์ตา (Львівський державний завод «ЛОРТА») และอุปกรณ์อิเล็กทรอนิกส์สำหรับเรดาร์โดย วิสาหกิจผลิตเครื่องจักรฌูลานสกีย (วิซาร์) (Жулянський машинобудівний завод «Візар»), วิสาหกิจวิจัยและผลิต ราดิออนิคส์ (НВП «Радіонікс») (ระบบค้นหา), รัฐวิสาหกิจผลิตอุปกรณ์พิเศษ อาร์แซนัล (КП СПБ «Арсенал») (ระบบนำทาง) และอื่น ๆ[ต้องการอ้างอิง]
การทดสอบระบบครั้งแรกดำเนินการเมื่อวันที่ 22 มีนาคม พ.ศ. 2559 โดยมีเลขาธิการสภาความมั่นคงและกลาโหมแห่งชาติยูเครน (РНБО, NSDC) ออแลกซันดร์ ตูร์ชินอฟ (Олександр Валентинович Турчинов) เข้าร่วมสังเกตการณ์ ในช่วงกลางปี พ.ศ. 2560 ขีปนาวุธแนปตูนได้รับการทดสอบพร้อมกับการทดลองระบบปล่อยขีปนาวุธหลายลำกล้อง วิลฮา (Ві́льха) อย่างไรก็ตามผลการทดสอบและประสิทธิภาพของแนปตูนไม่มีการเปิดเผยต่อสาธารณะ สภาความมั่นคงและกลาโหมแห่งชาติได้เผยแพร่ข่าว การทดสอบการร่อนของระบบขีปนาวุธที่ประสบความสำเร็จเป็นครั้งแรก เมื่อวันที่ 30 มกราคม พ.ศ. 2561 ต่อมาเมื่อวันที่ 17 สิงหาคม พ.ศ. 2561 ขีปนาวุธประสบความสำเร็จในการกระทบเป้าหมายที่ระยะ 100 กิโลเมตร (62 ไมล์) ระหว่างการทดสอบการยิงในแคว้นออแดซาทางตอนใต้ เมื่อวันที่ 6 เมษายน พ.ศ. 2562 ขีปนาวุธได้รับการทดสอบสำเร็จอีกครั้ง โดยพุ่งชนเป้าหมายระหว่างการทดสอบใกล้กับเมืองออแดซา ประธานาธิบดีแปตรอ ปอรอแชนกอ แถลงว่าระบบแนปตูนจะเข้าประจำการในกองทัพยูเครนในเดือนธันวาคม พ.ศ. 2562
หลังจากการถอนตัวของทั้งสหรัฐและสหพันธรัฐรัสเซียจากสนธิสัญญากำลังนิวเคลียร์พิสัยกลาง ยูเครนประกาศว่ากำลังพิจารณาพัฒนาขีปนาวุธร่อนพิสัยกลาง นักวิเคราะห์ระบุว่าขีปนาวุธพิสัยไกลแนปตูนเป็นตัวเลือกสำหรับความพยายามดังกล่าว
ในเดือนธันวาคม พ.ศ. 2563 มีรายงานครั้งแรกถึงการลงนามบันทึกข้อตกลงระหว่างยูเครนกับอินโดนีเซีย ในการสรุปสัญญาการจัดหาขีปนาวุธแนปตูนจำนวนหนึ่ง ดังนั้นอินโดนีเซียอาจกลายเป็นผู้ซื้อขีปนาวุธแนปตูนจากต่างประเทศเป็นรายแรก ตามรายงานของบริษัทที่ปรึกษาและสื่อมวลชนด้านอาวุธ Defense Express [uk] โดยอ้างถึง "ความคืบหน้า" ของบริษัทค้าอาวุธของรัฐ (Укрспецекспорт)
ในเดือนมีนาคม พ.ศ. 2564 กองทัพเรือยูเครนประจำการระบบยิงขีปนาวุธแนปตูนชุดแรก (РК-360МЦ «Нептун», RK-360MC Neptune)